62019TO0499_INF
Rješenje Općeg suda (sedmo vijeće) od 31. ožujka 2020. – ZU protiv ESVD-a
(predmet T-499/19)
„Tužba za poništenje – Javna služba – Dužnosnici – Bolovanje – Negativno mišljenje liječničke službe – Izmjene informatičkog sustava upravljanja osobljem – Akti koji se ne mogu pobijati – Akti koji ne utječu negativno – Nepravilnost predsudskog postupka – Preuranjena tužba – Nedopuštenost”
1.
Tužbe dužnosnikâ – Akt koji negativno utječe – Pojam – Pripremni akt – Mišljenje liječničke službe o bolovanju dužnosnika – Izmjene informatičkog sustava upravljanja osobljem – Isključenost
(Pravilnik o osoblju za dužnosnike, čl. 90. i 91.)
(t. 30.-36.)
2.
Tužbe dužnosnikâ – Prethodna žalba u upravnom postupku – Obveznost – Tužba podnesena prije odbijanja žalbe – Nedopuštenost
(Pravilnik o osoblju za dužnosnike, čl. 91. st. 2.)
(t. 37.).
3.
Tužbe dužnosnikâ – Tužba protiv odluke o odbijanju žalbe – Dopuštenost – Obveza odlučivanja o zahtjevu usmjerenom protiv odluke o odbijanju žalbe – Zahtjev bez samostalnog sadržaja ili odluka koja je samo potvrđujuća – Nepostojanje
(Pravilnik o osoblju za dužnosnike, čl. 90. i 91.)
(t. 45., 46.)
4.
Tužba za poništenje – Akti koji se mogu pobijati – Pojam – Hipotetski akti koji još nisu doneseni – Isključenost
(Članak 263. UFEU-a)
(t. 47.).
Predmet
Zahtjev na temelju članka 270. UFEU-a radi poništenja navodnih ESVD-ovih odluka od 31. kolovoza 2018. i 10. siječnja 2019., kao i dopisa Europske komisije od 30. kolovoza 2018., kojim je predviđeno skraćivanje tužiteljeva bolovanja, te, u slučaju potrebe, odluke Komisije od 1. travnja 2019. kojom je odbijen njegov prigovor od 30. studenoga 2018. na navedeni dopis i na eventualnu naknadnu odluku da se njegov izostanak od 28. do 31. kolovoza 2018. odbije od njegovog godišnjeg odmora.
Izreka
1.
Tužba se odbacuje kao nedopuštena.
2.
Osobi ZU nalaže se snošenje troškova.